**Nonsblom**  er en plante i nøkleblomfamilien.
Synonym: *Anagallis arvensis* L. Dette har vært det vitenskapelige navnet på nonsblom intil nylig, da den ble flyttet til fredløsslekten.

Den er giftig.

Navnet nonsblom er et nokså seint påfunn av norske botanikere, det dukket først opp i *Våre ville planter* (1956). Tidligere ble den kalt rødarve. Det viser til det gamle måltidsnavnet non, siden blomsten lukker seg tidlig på ettermiddagen.

Navnet *Anagallis* er brukt av Dioskorides, det fins flere forklaringer på hva det betyr.. Artsnavnet *arvensis* betyr fra eller som tilhører åkeren.

Utseende
--------

Krypende eller opprett stengel, 5-30 cm høy. Motsatte blader som er eggformetog og har underside med brune kjertelprikker. De femtallige blomstene sitter enkeltvis i bladhjørnene på lange skaft. De er mønje- eller mursteinsrøde. 
Det fins en blåfiolett form som er svært sjelden i Norge, formen *azurea*. Blomstene er bare åpne noen timer midt på dagen.
Kapselen er en kuleformet lokkapsel.

Annet
-----

Har tidliger vært brukt medisinsk, men den inneholder giftige saponiner, særlig cyklamin, som også fins hos alpefiol-artene. Den nevnes av Plinius og Dioskorides, men er lite kjent nå. Det er lite tradisjon for å bruke den i norsk folkemedisin, og den nevnes ikke av Ove Arbo Høeg. Urtekilden advarer mot medisinsk bruk, siden giftinnholdet er variabelt og vanskelig å forutse.

På engelsk heter nonsblom Scarlet Pimpernel, det er også navnet på et populært skuespill av Emma Orczy med handling fra den franske revolusjon.

Norsk rødliste for 2010  sier den kan betraktes som trygg i norsk flora. Det er usikkert om den er innført eller opprinnelig.

Bilder
------

* Nonsblom i TysklandNonsblom i Tyskland
* Den blå formen på MallorcaDen blå formen på Mallorca

Referanser
----------

1. ↑  «Arkivert kopi». Arkivert fra originalen 14. januar 2015. Besøkt 26. januar 2015.  Artsportalen
2. ↑  «Arkivert kopi». Arkivert fra originalen 14. januar 2015. Besøkt 26. januar 2015.
3. ↑   Årringen 2007 Bergen Museum - Universitetet i Bergen
4. ↑   Arkivert 3. januar 2015 hos Wayback Machine. Urtekildens planteleksikon
5. ↑  Jens Corneliuson "Växternas namn Whalstrøm & Widstrand 1997
6. ↑   Arkivert 3. januar 2015 hos Wayback Machine. Urtekildens planteleksikon
7. ↑  Lid & Lid: Norsk Flora, Det Norske Samlaget, 2005
8. ↑  Ove Arbo Høeg "Planter og tradisjon" Universitetsforlaget 1976
9. ↑   Arkivert 3. januar 2015 hos Wayback Machine. Urtekildens planteleksikon
10. ↑   Arkivert 2015-01-16, hos Wayback Machine. Artsportalen

Eksterne lenker
---------------

* (en) *Nonsblom* i Global Biodiversity Information Facility Rediger på Wikidata

* (no) *Nonsblom* hos Artsdatabanken Rediger på Wikidata

* (sv) *Nonsblom* hos Dyntaxa Rediger på Wikidata

* (en) *Nonsblom* hos The International Plant Names Index Rediger på Wikidata

* (en) *Nonsblom* hos Tropicos Rediger på Wikidata

* (en) *Kategori:Lysimachia arvensis* – bilder, video eller lyd på Wikimedia Commons Rediger på Wikidata

* (en) *Lysimachia arvensis* – galleri av bilder, video eller lyd på Wikimedia Commons Rediger på Wikidata

* *Lysimachia arvensis* – detaljert informasjon på Wikispecies Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |